Tafat tdemmer tawwurt n uxxam-is, tufa-tt teldi. Netta tekcem ɣer uxxam, ma d at taddart bedden sdat tewwurt.Tafat tufa Bab idurar deg texxamt-is n yiḍes. Iqummec, isers aqerruy-is ger ifassen-is, itekka tiɣermmar-is ɣer tgecrar, itettru.Imeṭtawen-is ttcercuren amzun d iɣzer.Teffɣen g tzuliɣt uɣalen d agelmim n waman seddaw uxxam-is.Tafat, mi twala Bab idurar yettru, dɣa tettru ula d nettat. Iɣaḍ-itt aṭas. At taddart rujan drus, uɣalen kecmen ula d nutni, ad walin d acu yeḍran. Dɣa ufan Bab idurar itettru, akken i t-tufa Tafat. At taddart ẓran da dγa, anisi d-kkan waman-nni.Qqimen ldin iqemmucen nsen.Wehmen deg taluft-agi yeḍran.